cyanic-selkie/wikianc huggingface dataset:
Andakíll
Andakíll kallast landsvæðið frá Hafnarskógi að Grímsá norðan Skarðsheiðar við sunnanverðan Borgarfjörð. Láglendi Andakíls er mýrlent með bröttum fjöllum ofar. Tveir dalir liggja að Andakíl; Skorradalur og Lundarreykjadalur. Um sveitina rennur svo laxveiðiáin Andakílsá en í henni er Andakílsárvirkjun sem tekin var í notkun árið 1947.
Nær Hvítá eru flæðiengjar og víða má sjá gamla sjávarbakka eftir hærri sjávarstöðu.
Andakíll tilheyrir í dag Borgarbyggð en var áður sér hreppur; Andakílshreppur. Í Andakíl er þéttbýlisstaðurinn Hvanneyri.
Nafnið Andakíll
Andakíll og Andakílsá heita eftir öndunum sem Grímur háleyski sá þegar hann gekk fyrst upp með ánni. Svo segir í Egils sögu:
Andakílsá er vatnsmikil bergvatnsá sem á upptök sín í Skorradalsvatni og fellur til sjávar við ósa Hvítár við Borgarfjarðarbrú. Kíll þýðir djúpur, lygn lækur sem líður hægt fram, en hefur einnig aukamerkingarnar síki, lón eða grasivaxin lægð með blautum jarðvegi í botni.
Andakíll er líka nafn á vík sunnan við Hvanneyri.
Jón Gamlason
Jón var af höfðingjaættum, sonur Gamla Marteinssonar bónda í Lögmannshlíð í Eyjafirði og Valgerðar Þorvaldsdóttur konu hans. Bræður hans voru þeir Marteinn Gamlason sýslumaður á Ketilsstöðum á Völlum, faðir Hákarla-Bjarna, og Finnur Gamlason lögréttumaður á Ysta-Mói í Fljótum. Jón komst ungur til metorða, vígðist til prests 1432 og var orðinn ráðsmaður Hólastóls 1435. Hann þótti í fremstu röð presta og varð prófastur í Húnavatnsprófastsdæmi 1440, sama ár og hann varð ábóti.
Það ár sór hann líka eið fyrir Goðsvini Skálholtsbiskupi um að hann væri saklaus af áburði um legorð með Helgu Þorleifsdóttur, konu Skúla Loftssonar ríka og dóttur Vatnsfjarðar-Kristínar. Eiðurinn hefur dugað til að hreinsa hann af söguburðinum, að minnsta kosti fékk hann ábótastöðuna og gegndi henni í 48 ár.
Í ábótatíð hans, 1449, dæmdi Gottskálk Keneksson Hólabiskup klaustrinu aftur jörðina Ytri-Ey, sem Ásbjörn ábóti hafði áður selt, enda var það yfirleitt talið óheimilt að forsvarsmenn klaustra seldu jarðeignir undan klaustrum og voru þær gjarna dæmdar klaustrunum aftur ef það var gert.
Jón hefur verið orðinn háaldraður þegar hann dó, á níræðisaldri eða meira. Ásgrímur Jónsson munkur á Þingeyrum tók við ábótastarfinu.
MMSI
MMSI (úr ensku: Maritime Mobile Service Identity) eða auðkennsinúmer strandstöðvaþjónustu er einkvæmt auðkenni sem fánaríki úthlutar skipum og öðrum sjóförum sem kallmerki. MMSI-númerið er eins konar alþjóðlegt símanúmer skipsins. Ólíkt IMO-númerum sem eru varanleg einkennisnúmer skipa, er MMSI-númerið veitt tímabundið.
Margs konar fyrirbæri geta fengið MMSI-númer, eins og baujur, strandstöðvar, léttabátar af stærri skipum, sjóflugvélar eða hópur báta. MMSI-númer hafa níu tölur. Fyrsta talan í númerinu gefur til kynna hvaða tegund af fyrirbæri númerið vísar til. Ef um skip er að ræða eru fyrstu þrjár tölurnar sem byrja á 2-7 landsnúmer. Á Íslandi eru fyrstu þrjár tölurnar til dæmis 251.
Alejandro Scopelli
Alejandro Scopelli Casanova (f. 12. maí 1908 - d. 23. október 1987) var knattspyrnumaður og -þjálfari frá Argentínu. Hann var í landsliði þjóðar sinnar sem lék til úrslita á HM 1930 síðar fluttist hann til Evrópu og lék einn leik með ítalska landsliðinu og stýrði loks fjölda liða á fjögurra áratuga tímabili.
Ævi og ferill
thumb|right|Alejandro Scopelli. Alejandro Scopelli fæddist í La Plata og gekk árið 1926 í raðir borgarliðsins Estudiantes þar sem hann lék til ársins 1933. Hann var valinn í leikmannahóp Argentínu sem keppti í Úrúgvæ 1930. Hann kom aðeins við sögu í einum leik, í undanúrslitunum gegn Bandaríkjunum þar sem hann skoraði eitt mark í 6:1 sigri.
Árið 1933 bættist Scopelli, sem var af ítölskum ættum, í hóp þeirra argentínsku knattspyrnumanna sem héldu til Ítalíu og nýttu sér að geta fengið ítalskt ríkisfang með hraði. Hann var í herbúðum A.S. Roma frá 1933-35 og lék með ítalska landsliðinu í vináttuleik gegn Frökkum. Hann átti aftur eftir að skipta um landslið og vinna Copa America með liði Argentínu árið 1937, þar sem hann skoraði tvö mörk.
Þjálfaraferill
Eftir ársdvöl hjá Racing Club aftur heima í Argentínu 1936-37 hélt Scopelli á ný til Evrópu og lék með liðum í bæði Frakklandi og Portúgal uns hann ákvað að snúa aftur til Suður-Ameríku eftir að heimsstyrjöldin braust út. Síðustu ár sín sem leikmaður sinnti hann jafnframt þjálfun og sneri sér alfarið að henni árið 1943.
Næstu áratugina flakkaði Scopelli milli Portúgal, Spánar, Mexíkó og Síle þar sem hann þjálfaði fjölda félagsliða auk þess að stýra landsliði Síle um skeið. Hans stærsta afrek á þjálfunarsviðinu var að leiða spænska liðið Valencia til sigurs í borgakeppni Evrópu árin 1962 og 1963 eftir sigra í úrslitaeinvígjum gegn Barcelona og Dinamo Zagreb.
Lögmál Moores
thumb|right|Graf sem sýnir Lögmál Moores. Lögmál Moores nefnist sú kenning á sviði vélbúnaðar tölvna að fjöldi smára á samrásum tvöfaldist á tveggja ára fresti. Lögmálið er kennt við Gordon E. Moore, einn af stofnendum Intel, sem í dag er leiðandi framleiðandi örgjörva en hann setti fram þessa tilgátu í grein sem hann skrifaði 1964.
Undirstrika verður að þótt það sé nefnt lögmál er það ekki lögmál í vísindalegum skilningi heldur er aðeins þannig að orði komist.
Niðarhólmur
Niðarhólmur (norska: Munkholmen) er eyja fyrir utan Þrándheim í Noregi, úti fyrir mynni árinnar Nið.
Sá fyrsti sem getur um hólminn var Snorri Sturluson. Hann segir svo í Heimskringlu:
Knútur mikli konungur Dana, Engla og Norðmanna, lét reisa Benediktsklaustur í hólminum 1028, eða svo herma enskar heimildir. Konungur kom aldrei til Noregs, en stóð við hlið bænda og vildi með því styrkja stöðu sína gagnvart Ólafi konungi Haraldssyni.
Archetype
Archetype er breiðskífa með Fear Factory sem kom út árið 2004.
Hólaskógur
Hólaskógur kallast landspilda neðarlega á Gnúpverjaafrétti, austan undir Stangarfjalli. Þó nafnið bendi til trjágróðurs er þar engan skóg að finna, þó það sé talið að þarna hafi áður verið skógur og skógarítök Gnúpverja. Hólaskógur stendur milli Karnesings og Hafsins.
Í Hólaskógi er fjallmannakofi sem byggður var 1998.
Þeyr
Þeyr getur átt við eftirfarandi:
Blaðmyglubálkur
Blaðmyglubálkur er ættbálkur eggsveppa. Þekktar eru um 250 tegundir af blaðmyglubálki í tveimur ættum, þar af eru um 50 tegundir skráðar á Íslandi.
Svörtuloftaviti
thumb|right|Svörtuloftaviti. Svörtuloftaviti er 9,5 metra hár steinsteyptur ferstrendur viti sem stendur á Skálasnaga ofan við hamrabeltið Svörtuloft á utanverðu Snæfellsnesi. Núverandi viti var reistur 1931 eftir teikningu Benedikts Jónssonar, en áður hafði þar verið 10 metra hár stálgrindarviti frá 1914. Ljóseinkenni vitans er Fl(2)W 10s (2 hvít blikkljós á 10 sekúndna fresti).
100 ára afmæli kosningaréttar kvenna á Íslandi
Framkvæmdarnefnd
11. mars 2013 samþykkti Alþingi þingsályktunartillögu um hvernig minnast ætti 100 ára afmælis kosningaréttar og kjörgengis íslenskra kvenna 19. júní 2015. Forseti Alþingis boðaði til fundar þann 14. september 2013 með fulltrúum samtaka íslenskra kvenna og stofnana sem fást við jafnréttismál kynjanna. Á þeim fundi var kosið í framkvæmdarnefnd sem mótaði endanlegar tillögur og annaðist frekari undirbúning fyrir afmælisárið.
Auður Styrkásdóttir var valin formaður, Siv Friðleifsdóttir varaformaður og með þeim í nefndinni voru Drífa Hjartardóttir, Erla Karlsdóttir, Ingimar Karl Helgason, Ólafía B. Rafnsdóttir og Steinunn Stefánsdóttir þá var Ásta Ragnheiður Jóhannesdóttir ráðin sem framkvæmdarstjóri.
Undirbúningur og hátíðarhöld
Þá voru settir í sýningu örþættir í ríkissjónvarpinu, tileinkaður 100 ára afmæli kosningaréttar kvenna undir nafninu "Öldin hennar", þeir voru 52 talsins og sýndir á jafnmörgum vikum.
Stærsti dagurinn er þó án efa afmælisdagurinn 19. júní þegar konur fögnuðu um land allt frá morgni til kvölds. Margir atvinnurekendur lögðu sitt til hátíðarhaldanna með því að gefa frí í tilefni dagsins.
Afmælisárinu lauk svo formlega þann 20. janúar 2016 með málþinginu "Byltingin 2015 – og hvað svo?" þar sem m.a. fulltrúar stjórnmálaflokka á Alþingi og einstaklingar sem tóku þátt í afmælisárinu fóru yfir stöðuna og framtíð feminískrar baráttu.
Gjalddagi
Gjalddagi er sá dagur þegar kröfuhafi getur fyrst krafið skuldara um efndir á viðkomandi greiðslu, nema efndahindrun leiði til annars. Að jafnaði eru gjalddagar greiðslna ákveðnir sérstaklega en séu þeir hvorki ákveðnir með landslögum né í samningi er miðað við þann tíma sem viðsemjandinn afhendir sína greiðslu.
Gjalddagar geta haft þýðingu við að ákveða upphaf fyrningarfrests, dráttarvaxta og annað er varðar kröfusambandið.
Hoya oreogena
Hoya oreogena er fjölær jurt í vaxblómaættkvísl. Útbreiðslan er á Taílandi.
Armeria pauana
Armeria pauana er jurt af gullintoppuætt.
Ómar Ragnarsson - Fyrstu árin
Ómar Ragnarsson - Fyrstu árin er 33 snúninga LP hljómplata gefin út af SG - hljómplötum árið 1984. Á henni syngur Ómar Ragnarsson íslensk dægurlög og flytur gamanefni.
Litmyndir á umslagi tók Friðþjófur Helgason á skemmtunum Ómars Ragnarssonar í Broadway í maí 1984. Mynd í opnu umslags tók Óli Páll 1966 þegar Ómar söng lögin á síðari plötunni. Hin lögin söng Ómar inn á plötu fimm árum á undan. Litgreining, textasetning og prentun umslags: Prisma
Kódein
thumb|200px|Uppbygging kódíns
Kódein er opíumalkalóíð, náskylt morfíni, unnið  úr ópíumvalmúa. Kódein er aðallega notað sem verkjalyf, gjarnan með parasetamóli, en má einnig nota gegn niðurgangi og hósta. Hætta er á ávanamyndun.
Umbrot kódeins í morfín verða fyrir tilstilli lifrarensímsins CYP 2D6.
2033
Árið 2033 (MMXXXIII í rómverskum tölum) verður í gregoríanska tímatalinu almennt ár sem byrjar á laugardegi.
Greiðslutími
Greiðslutími er sá tími sem skuldari innir af hendi, eða átti að inna af hendi, greiðslu sína til kröfuhafa eða einhvers sem hefur heimild til að taka við greiðslunni fyrir hans hönd.
Meginreglan er „hönd selur hendi“, þ.e. að bæði seljandinn og kaupandinn inni samtímis af hendi sína greiðslu til hins. Sé greiðslutíminn ekki lögákveðinn geta aðilar samið um hann þannig að annar aðilinn greiðir hinum síðar eða fyrr, svo sem í tilviki kröfu um fyrirframgreiðslu eða sendingarkaupa.
Pikachu
Pikachu er eitt af 649 tegundum Pokémondýra úr Pokémon seríunum með tölvuleiki, anime, manga, bækur, spjöld og annað efni frá Satoshi Tajiri. Eins og allir Pokémonarnir berst Pikachu við aðra Pokémona í bardagahöllum í anime, manga og leikjaseríunum. Pikachu er einn þekktasti Pokémoninn vegna þess að hann er ein aðalpersónan í anime seríunum af Pokémon. Pikachu er efra stig Pichu og þróast í Raichu. Orðið Pikachu er komið af orðunum pika, sem er þrumuhljóð og chu, sem samsvarar tísti músar.
Línia evolutiva de Pichu Seznam pokémonů (21-40)
Greinarmerking (skák)
Þegar skrifað er um skákir nota skákskýrendur greinamerkingar og þá helst spurningarmerki eða upphrópunarmerki til þess að gefa til kynna hvort leikur sé góður eða slæmur. Einnig eru mörg önnur merki sem gefa segja til um einhverja ákveðna eiginleika leiks.
?: Slæmur leikur
Gefur til kynna að leikurinn sem merkt er við sé slakur og hafi ekki átt að vera leikið.
??: Afleikur
Mjög slæmur leikur fær merkinguna ??. Dæmi um slíkan leik væri að missa af því að andstæðingurinn sé hótandi máti.
!: Góður leikur
Á sama hátt og spurningarmerki gefur til kynna slæman leik, gefur upphrópunarmerkið til kynna góðan leik og þá sérstaklega þá sem erfitt er að finna eða koma á óvart. Upphrópunarmerki er oft notað ef aðeins einn ásættanlegur leikur er í stöðunni og honum er leikið.
!!: Frábær leikur
Þessi greinarmerking er notuð sparlega og aðeins um þá leiki sem sýna fram á virkilega gott mat leikmannsinns á stöðunni. Dæmi um slíkt gæti verið hróks- eða drottningarfórn.
?!: Vafasamur leikur
Þetta er gjarnan notað yfir leiki sem eru lítið rannsakaðir. Þetta þarf samt ekki að þýða að leikurinn sé alslæmur en þýðir þó yfirleitt að hann sé á „gráu svæði.“ Slakur leikur sem setur upp gildru gæti því fengið ?!.
∞: Óljós staða
Þetta merki gefur til kynna að óljóst er hvor aðilinn hefur betra tafl.
=/∞: Með „bætur“
Oft þegar taflmönnum er „fórnað“ er tekið fram hvort sá sem er undir í mannafla hafi fengið nóg spil fyrir fórnina. Merkið =/∞ á eftir peðsfórn þýðir að nóg spil er til þess að bæta upp fyrir peðið.
=: Jöfn staða
Þetta merki gefur til kynna að staðan sé jöfn eða mjög nálægt því.
+/= (=/+): Örlítið betra tafl
Þetta merki gefur til kynna að hvítur (svartur) hefur örlítið betra tafl.
+/− (−/+): Yfirburðir
Þetta merki gefur til kynna að hvítur (svartur) hefur betra tafl.
+− (−+): Unnin staða
Þetta merki gefur til kynna að hvítur (svartur) hefur unnið tafl.
○: Pláss
Þetta merki segir til um hvort hvítur eða svartur hafi stjórn á fleiri reitum á borðinu.
↑: Frumkvæði
Þetta merki gefur til kynna að frumkvæði eða árás fylgi leiknum.
↑↑: Liðsskipan
Einnig skrifað "↻". Merkið gefur til kynna hvor hefur forskotið hvað liðsskipan varðar.
∇: Varnarleið
Þetta merki segir til um hugsunina á bakvið leikinn þ.e.a.s. hverju leikurinn var að verjast.
Hagall
Hagall er rún sem samsvarar nútíma h-i. Hagall er líka nafn á galdrastafi.
Greinarmerking (skák)
Δ: Hugmyndir
Þetta merki segir til um hvaða framtíðarleikjum merkti leikurinn standi fyrir.
□: Eini leikurinn
Merkið segir til um að þetta sé eini leikurinn í stöðunni.
Gajukenningin
Gajukenningin (eða gaiakenningin) er sú kenning sem heldur því fram að lífverur jarðar stjórni efnasamsetningu lofthjúpsins, steinhvolfsins og vatnshvolfsins. Nafnið á kenningunni vísar til grísku gyðjunnar Gaju (Gaiu). Kenningin kom fyrst fram í skrifum James Lovelock árið 1979 sem fékk þessa hugmynd er hann starfaði við athuganir á reikistjörnum hjá NASA. Upphaflega var þetta óvísindaleg tilgáta en í seinni tíð hefur hún verið tekin alvarleg og reynt hefur verið að sannreyna hana með tilraunum.
Snorri Björnsson
Snorri Björnsson (eða Snorri á Húsafelli) (3. október 1710 – 15. júlí 1803) var íslenskur prestur og skáld á 18. öld, fyrst á Stað í Aðalvík en lengst af á Húsafelli í Borgarfirði.
Snorri fæddist á Höfn í Melasveit, sonur Björns Þorsteinssonar bónda þar og konu hans Guðrúnar Þorbjarnardóttur. Móðuramma hans var Steinunn Finnsdóttir skáldkona. Snorri ólst upp í stórum systkinhópi og æfði ýmsar íþróttir með bræðrum sínum. Þeir kunnu meðal annars að synda, sem var mjög fátítt þá. Hann varð stúdent frá Skálholtsskóla og gerðist síðan prestur á Stað í Aðalvík. Þar var hann í 16 ár og kynntist þar konu sinni, Hildi Jónsdóttur, sem var dóttir fyrirrennara hans á Stað, Jóns Einarssonar.
Árið 1757 fékk Snorri Húsafell og bjó þar síðan til dauðadags. Hann var lítill búmaður og komst því aldrei í miklar álnir en hann var góður smiður og fékkst töluvert við smíðar. Hann var líka sagður afar sterkur og er enn hægt að sjá á Húsafelli kvíar sem hann hlóð og aflraunasteininn sem sagt er að hann hafi reynt krafta sína og annarra á, Kvíahelluna, sem er 180 kíló.
Fljótlega eftir að Snorri flutti að vestan lagðist á það orð að hann væri fjölkunnugur og hefði numið galdur af Hornstrandamönnum, en galdraorð lá löngum á mörgum Vestfirðingum. Var oft leitað til Snorra að liðsinna fólki sem taldi sig verða fyrir ásókn drauga og gekk honum oft vel að telja í það kjark og „lækna“ það og trúðu þá margir því að hann hefði kveðið niður draugana. Var sagt að hann hefði kveðið niður sjötíu eða áttatíu drauga á Húsafelli, ýmist í Draugarétt eða Draugagili. Hann var talinn kraftaskáld en litlum sögum fer þó af ljóðagerð hans á yngri árum. Þegar hann tók að reskjast fór hann að yrkja, oft undir fornum og flóknum bragarháttum, en ljóð hans eru lítið við hæfi nútíðarmanna. Hann samdi líka leikrit, gleðileikinn Sperðil, og er það elsta íslenska leikrit sem varðveitt er.
Snorri átti þrjá syni og fjórar dætur sem upp komust. Björn sonur hans lærði til prests og varð aðstoðarprestur föður síns 1789 en varð að láta af embætti ári síðar vegna veikinda og dó 1797. Þá vígðist séra Jón Grímsson að Húsafelli en Snorri bjó þar áfram og messaði öðru hverju fram yfir nírætt. Afkomendur hans búa enn á Húsafelli.
Miklar þjóðsögur spunnust um Snorra, bæði meðan hann var enn á lífi og eftir dauða hans. Um hann hafa verið skrifaðar bækur, meðal annars ævisagan Snorri á Húasfelli, sem Þórunn Erlu-Valdimarsdóttir sendi frá sér 1989.
Transgression
Transgression er breiðskífa með Fear Factory sem kom út árið 2005.
Pribiloffeyjar
Pribiloffeyjar eru eyjaþyrping eldfjallaeyja sem er að finna norður af Aljútaeyjum í Beringshafi. Þær tilheyra fylkinu Alaska í Bandaríkjunum.
Eyjarnar eru að mestu grýttar og gróðurlausar. Þær heita eftir rússneska siglingamanninum Gavriil Loginovič Pribylov. Helstu eyjar klasans eru 4:
Skrá
Skrá getur átt við:
Þig mun aldrei iðra þess
Þig mun aldrei iðra þess er 33 snúninga LP hljómplata gefin út af Tónaútgáfunni árið 1980. Á henni flytur Örvar Kristjánsson tólf harmonikulög. Platan er hljóðrituð í stereo. Upptaka: Hljóðriti. Pressun: Soundtek Inc. Hönnun umslags: Delfi. Prentun: Valprent hf.
Eðlan
thumb|right|Eðlan á stjörnukorti. Eðlan (latína: Lacerta) er dauft stjörnumerki á norðurhimni sem Johannes Hevelius lýsti fyrstur árið 1687. Það er staðsett á milli Svansins, Kassíópeiu og Andrómedu. Björtustu stjörnur þess mynda „W“ líkt og í Kassíópeiu, svo það er stundum kallað „litla Kassíópeia“.
Kumari
Kumari er lifandi gyðja í Nepal. Stúlka úr búddista-fjölskyldu af höfuðborgarsvæðinu, sem talin er vera endurholdgun á gyðjunni Taleju, er tekin í guðatölu eftir að hafa þreytt nokkur próf. Í kringum 4-5 ára aldur þurfa stúlkurnar að þreyta próf og þar má til dæmis nefna að vera óhræddar lokaðar einar inni í herbergi með öskrandi djöflum og hausum af dauðum dýrum. Stúlkurnar bera titilinn þar til að fyrstu blæðingum þeirra kemur en nafnið „kumari“ þýðir einfaldlega „hrein mey“.
Sigurður Ragnar Eyjólfsson
Sigurður Ragnar Eyjólfsson (f. 1. desember 1973) er íslenskur knattspyrnuþjálfari og fyrrum atvinnumaður í knattspyrnu. Hann er nú þjálfari meistaraflokksliðs ÍBV í knattspyrnu karla. Áður var hann landsliðsþjálfari íslenska kvennalandsliðsins í knattspyrnu og hefur verið fræðslustjóri KSÍ síðan 2002. Þann 20. desember framlengdi hann samning sinn við KSÍ til ársins 2012.
2034
Árið 2034 (MMXXXIV í rómverskum tölum) verður í gregoríanska tímatalinu almennt ár sem byrjar á sunnudegi.
DJ Khaled
Khaled Mohammed Khaled (fæddur 26. nóvember 1975), sem gengur undir listamannsnafninu DJ Khaled, er bandarískur plötusnúður og upptökustjóri.
Samus Aran
Samus Aran (サムス・アラン) er tölvuleikjapersóna, búin til af Gunpei Yokoi og er aðalpersónan í Metroid seríunni frá Nintendo. Samus eltir uppi eftirlýsta flóttamenn og klæðist ofur galla með mikilli tækni á honum.
Samus kom fyrst fram í leiknum Metroid sem kom út árið 1986. Hún var fyrvernadi hermaður frá Galactic federation sem ákvað að gerast bounty hunter. aðaltakmarið hennar er að ná geimþjófum, sérstaklega leiðtoga þeirra sem heitir Riley.
Tölvuskrá
Tölvuskrá eða einfaldlega skrá (sjaldnar tökuorðið fæll frá enska orðinu file) er gagnaeining í tölvu sem ber ákveðið heiti (skráarheiti) sem tölvuforrit geta notað til að nálgast og vinna með skránna. Skrár geta verið staðsettar í möppum sem geta innihaldið margar skrár eða skráartengi sem vísa á skrár.
Kröfuhafaskipti
Kröfuhafaskipti er þegar kröfuhafa er skipt út fyrir annan. Útskipting fer fram með þeim hætti að kröfuhafinn sem fer út (framseljandi) framselur kröfu sinni til kröfuhafans sem kemur í hans stað (framsalshafa).
Almenna reglan er sú að kröfuhafa hverju sinni er heimilt að framselja kröfu sína á hendur skuldara án samþykkis hins síðarnefnda, að því gefnu að krafan geymi ekki reglur sem banna eða takmarka slíkt framsal. Réttlætingin fyrir þessu eru þarfir viðskiptalífsins auk þess sem (nær) engar breytingar verða á skyldum skuldarans.
Karviná
Karviná (pólska Karwina) er fimmtánda fjölmennasta borg Tékklands, með nærri 56 þúsund íbúa (2015). Hún er höfuðstaður Karviná-héraðs, sem er eitt mikilvægasta kolaiðnaðarsvæði landsins. Langmikilvægasti vinnuveitandi héraðsins er námafyrirtækið OKD, sem stofnað var á valdatíma kommúnista í Tékkóslóvakíu. Fyrirtækið er jafnframt helsti bakhjarl Baník Karviná-handknattleiksliðsins og var heiti OKD bætt við nafn félagsins snemma á 21. öldinni.
Friðarverðlaun Nóbels
Friðarverðlaun Nóbels eða bara Friðarverðlaunin eru ein af þeim fimm verðlaunum sem sænski iðnjöfurinn Alfred Nobel stofnaði til með auðæfum sínum. Í erfðaskrá sinni kvað hann á um að friðarverðlaunin skyldi veita þeim sem gert hefði mest eða unnið best að bræðralagi þjóða, unnið að afvopnun og dregið úr hernaðarmætti og fyrir að standa fyrir og vinna að friðarráðstefnum.
Friðarverðlaunin eru veitt af norska Stórþinginu, sem kýs sérstaka friðarverðlaunanefnd, sem aftur velur verðlaunaþegann. Hin Nóbelsverðlaunin sjá Svíar um.
Runólfur Ágústsson
Runólfur Ágústsson (f. 9. apríl 1963) lögfræðingur og athafnamaður var rektor háskólans á Bifröst (1999-2006) og umboðsmaður skuldara, embættis sem hann gegndi reyndar aðeins einn dag, 3. ágúst 2010.
Grámygla
Grámygla (fræðiheiti: Filaginella uliginosa) er einær jurt af körfublómaætt. Grámygla er sjaldgæf jurt sem finnst eingöngu við jarðhitasvæði á Íslandi og aðallega á Suðvesturlandi. Hitastig við vaxtarstaði hennar er  um 50°C. Hún lifir á svæðum þar sem jarðvegur er heitur og lítill jarðraki. Grámygla verður 5-12 sm há. Búsvæði hennar á Íslandi einkennist af hita í jarðvegi og litlum jarðraka. Stöngull grámyglu er þéttvaxinn hvítum hárum og marggreindur. Utan Íslands er grámygla útbreidd á suðlægum slóðum og vex þar í röku graslendi.
Þeyr (hljómsveit)
Þeyr (oft nefndir Þeysarar) var íslensk hljómsveit sem kom fyrst saman árið 1980. Sveitin spilaði framsækið rokk og pönk og er talin hafa sett strik í íslenska tónlistarsögu. Þeyr gaf út fjórar breiðskífur og fjórar smáskífur en mestann ferilinn samanstóð hún af Magnúsi Guðmundssyni (söngur), Guðlaugi Kristni Óttarssyni (gítar), Þorsteini Magnússyni, Hilmari Erni Agnarssyni (bassi) og Sigtryggi Baldurssyni (trommur), þó fleiri hafi komið fram með sveitinni. Eftir að platan The Fourth Reich kom út dvínuðu vinsældir sveitarinnar sem lagði í kjölfarið upp laupanna vorið 1983.
Sveitin virtist hafða mikinn áhuga á fornspeki, norrænni goðafræði, dulspeki og öðru því tengdu. Vakti hún oft á tíðum mikið umtal og jafnvel deilur fyrir verk sín og framsetningu, þá sérstaklega fyrir notkun þeirra á hakakrossum, tengsl við nasisma og fasisma. Sjálf hélt sveitin því fram að notkun þeirra á hinum ýmsu merkjum og táknum væri túlkun þeirra á and-fasisma.
Kröfuhafi
Kröfuhafi er einstaklingur eða lögaðili sem á tilkall til þess að skuldari standi skil á umsaminni greiðslu, og hefur heimild til að fullnustu því tilkalli ef skuldarinn efnir hana ekki eins og samið hafði verið. Kröfuhafinn getur almennt framselt þennan rétt sinn með kröfuhafaskiptum
Snjómaður
Snjómaðurinn (eða snjómaðurinn ógurlegi) er goðsagnakennd vera. Sögur allt frá 15. öld herma að til sé loðin vera sem gengur upprétt í Himalayafjöllunum. Af heimamönnum er þessa vera kölluð yeti. Fjöldinn allur af leiðangrum hefur verið farinn til að annaðhvort sanna eða afsanna tilvist hans. Enn sem komið er hefur enginn getað komið með áþreifanlegar sannanir fyrir tilvist hans en goðsögnin lifir enn góðu lífi.
George Clinton
thumb|right|George Clinton George Clinton (26. júlí 1739 – 20. apríl 1812) var bandarískur stjórnmálamaður, einn af landsfeðrum Bandaríkjanna, fyrsti fylkisstjóri New York (1777 – 1795 og 1801 – 1804) og fjórði varaforseti Bandaríkjanna (1805 – 1812). Clinton var annar tveggja varaforseta til að þjóna undir tveimur forsetum (hinn var John C. Calhoun), þeim Thomas Jefferson og James Madison og sá fyrsti til að deyja í embætti.
Hjarðmaðurinn
thumb|right|Hjarðmaðurinn á stjörnukorti. Hjarðmaðurinn (gríska: Βοώτης Boótes) er stjörnumerki á norðurhimni. Stjörnumerkið dregur nafn sitt af gríska orðinu yfir nautahirði eða plógmann, og hugsanlega sáu Grikkir fyrir sér að stjörnuþyrpingin sem í dag nefnist Karlsvagninn á íslensku hafi verið plógurinn. Bjartasta stjarnan í þessu stjörnumerki er Arktúrus, fjórða bjartasta stjarnan á næturhimninum.
2036
Árið 2036 (MMXXXVI í rómverskum tölum) verður í gregoríanska tímatalinu hlaupár sem byrjar á þriðjudegi.
Hreppstjórainstrúxið
Hreppstjórainstrúxið var erindisbréf eða reglugerð handa hreppstjórum sem Magnús Stephensen samdi og gaf út á Leirárgörðum 24. nóvember 1809 samkvæmt konungsúrskurði 21. júlí 1808. Með hreppstjórainstrúxinu var forn sjálfstjórn hreppa á Íslandi að fullu afnumin og hreppstjórar orðnir ríkisstarfsmenn skipaðir af amtmönnum samkvæmt tilnefningu sýslumanna. Sjálfstjórn hreppa komst aftur á með tilskipun um sveitarstjórn á Íslandi 4. maí 1872.
Suðurþríhyrningurinn
thumb|right|Stjörnukort af Suðurþríhyrningnum. Suðurþríhyrningurinn (latína: Triangulum Australe) er lítið stjörnumerki á suðurhimninum, sem er kallað Suðurþríhyrningurinn til aðgreiningar frá Þríhyrningnum á norðurhimninum. Nafnið er dregið af því að þrjár björtustu stjörnur þess mynda næstum jafnhliða þríhyrning. Stjörnumerkið var fyrst nefnt á stjörnukorti af flæmska stjörnufræðingnum Petrus Plancius árið 1589. Bjartasta stjarna stjörnumerkisins er Atría (eða Alfa Triangulum Australe) sem er risastjarna í um 391 ljósára fjarlægð frá Jörðu.
Hreppstjórainstrúxið
Titill instrúxins í frumútgáfu þess var: „Instrúx fyrir hreppstjórnarmenn á íslandi. Eptir konúnglegri allranáðugustu skipun þann 21. Julii 1808 samið, og hlutaðeigendum til eptirbreytni útgefið þann 24. Novembr. 1809 af íslands amta-yfirvöldum. Prentað á opinberan kostnað að Leirárgörðum 1810.“
Greinarmerki (aðgreining)
Greinarmerki getur átt við um:
Hljómsveitin Silfurberg
Silfurberg er íslensk hljómsveit sem samanstendur af sex einstaklingum, söngkonu og fimm hljóðfæraleikurum, en leiðir þeirra lágu saman í tónlistarskóla FÍH.
Sumarið 2010 starfaði hljómsveitin sem sumarlisthópur hjá Hinu húsinu og flutti norræn þjóðlög í eigin útsetningum fyrir gesti og gangandi víðs vegar um Reykjavík. Útsetningarnar voru af ýmsum toga. Fyrsta plata þeirra, Skandimanía kom út í júlí 2010.
Tenglar
Silfurberg á Facebook
Marhnútur
Marhnúturinn getur orðið allt milli 40 til 60 sentímetra langur. Á sumrum lifir marhnúturinn á grunnsævi, en á vetrum nokkuð dýpra. Marhnúturinn makast að vetri til og hrygnir rauðgulum eggjum í klösum milli sjávargróðurs. Á haus og tálknalokum eru margir hvassir broddar, og meðan á mökun stendur gefa broddar hængsins frá sér eitur.
Marhnútur hefur stóran kjaft og þykkar varir. Bolurinn er þykkastur rétt aftan við höfuð og mjókkar aftur. Marhnútur hefur tvo, fremur háa bakugga og raufarugga undir stirtlu sem er svipaður að stærð og aftari bakugginn. Eyruggar eru stórir og kviðuggar langir en mjóir. Sporður er allstór og bogadreginn að aftan.
Hoya orientalis
Hoya orientalis er fjölær jurt í vaxblómaættkvísl. Útbreiðslan er á Filippseyjum.
Captain Falcon
List of F-Zero characters
Hilmar Jónsson
Hilmar Jónsson (13. maí 1964) er íslenskur leikari.
Ferill í kvikmyndum og sjónvarpsþáttum
{| class="wikitable" !Ár !! Kvikmynd/Þáttur !! Hlutverk !! Athugasemdir og verðlaun
2037
Árið 2037 (MMXXXVII í rómverskum tölum) verður í gregoríanska tímatalinu almennt ár sem byrjar á fimmtudegi.
Sætindagerð
thumb|Kransakaka er dæmi um skandínavískt sætabrauð Sætindagerð er sú iðn og list að búa til sætindi en það er fæða sem inniheldur mikið af sykri og kolvetnum. Sætindagerð er almennt skipt í tvo flokka, annars vegar sætabrauðsgerð sem er í höndum bakara og hins vegar sælgætisgerð. Við sætabrauðsgerð er notað hveiti og gerðar sætar bökur, smákökur og ýmiss konar kökur.
Hinrik Hoe Haraldsson
Hinrik Hoe Haraldsson (19. apríl 1972) er íslenskur leikari.
Stelpurnar okkar
Stelpurnar okkar er íslensk heimildarmynd fjallar um baráttu íslenska kvennalandsliðsins í fótbolta um að komast á Evrópumeistarmót, fyrst allra íslenskra landsliða.
Í myndinni kynnumst við litríkum stelpum, draumum þeirra og metnaði. Samkeppnin um að komast í liðið er hörð og stelpurnar eiga í baráttu innbyrðis sem andstæðingar með félagsliðum sínum. Þóra Tómasdóttir og Hrafnhildur Gunnarsdóttir fylgdust með landsliðinu í hálft annað ár þegar stelpurnar brutu blað í knattspyrnusögu Íslands og urðu fyrsta íslenska landsliðið til að komast á lokamót í knattspyrnu.
Pedro Troglio
Pedro Troglio (fæddur 28. júlí 1965) er argentínskur fyrrverandi knattspyrnumaður. Hann spilaði 21 leik og skoraði 2 mörk með landsliðinu.
Sumar
Eldri notkun
Á norræna tímatalinu hefst sumarið á sumardaginn fyrsta, sem er fyrsti fimmtudagurinn eftir 18. apríl. Sumartímabilinu lýkur á föstudegi á tímabilinu 20. til 27. október. Í þessu kerfi eru aðeins tvær árstíðir: sumar og vetur.
Blaðmygluætt
Blaðmygluætt (fræðiheiti: Peronosporaceae) er ætt eggsveppa af blaðmyglubálki. Ættin telur 779 tegundir af 22 ættkvíslum, þar af þekkjast um 20 tegundir hér á landi.
Allar tegundir blaðmygluættar eru sníkjusveppir og eru margir þeirra mjög hýsilsérhæfðir.
Ættkvíslir
Ættkvíslir eins og þær voru í febrúar 2019.
Didius Julianus
Marcus Didius Severus Julianus (30. janúar 133 – 1. júní 193) var keisari Rómaveldis, 28. mars – 1. júní, á ári keisaranna fimm, 193.
Pertinax, fyrirrennari Julianusar á keisarastóli, var myrtur í mars 193 af meðlimum úr lífvarðasveit sinni. Sagan segir að lífverðirnir hafi þá boðið upp keisaratitilinn og að Didius Julianus hafi boðið hæst. Lífverðirnir hylltu þá Julianus sem keisara en hann var þó ekki vinsæll á meðal almennings né á meðal öldungaráðsins. Þann 9. apríl 193 var Septimius Severus hylltur sem keisari af herdeildum í Pannoniu. Severus hélt þá strax til Rómar til að mæta Julianusi. Lífvarðasveit Julianusar var illa undir það búin að verja borgina, en auk þess höfðu lífverðirnir áttað sig á því að Julianus gat ekki staðið við loforð um launahækkanir til þeirra. Eftir því sem Severus og her hans nálgaðist borgina, fór Julianus því smám saman að missa stuðning lífvarðasveitarinnar. Severus átti einnig bandamenn inni í borginni og þeim tókst að fá öldungaráðið til þess að lýsa Severus keisara og Julianus sem óvin ríkisins. Julianus var dæmdur til dauða og tekinn af lífi eftir aðeins 66 daga valdatíð.
Yoko Tsuno
Yoko Tsuno er aðalsöguhetja í samnefndum belgískum teiknimyndaflokki sem birtist í teiknimyndablaðinu Sval og gefin út á bókarformi af útgáfufélaginu Dupuis. Roger Leloup, hefur teiknað og samið bókaflokkinn frá upphafi. Fyrsta Yoko Tsuno-bókin kom út árið 1972, en sú 29. og síðasta til þessa árið 2019.
Sögurnar
Ævintýrin um Yoko Tsuno eru æsilegar vísindaskáldsögur þar sem hátækni kemur við sögu. Yoko Tsuno er rafmagnsverkfræðingur á þrítugsaldri. Hún er japönsk af uppruna en búsett í Belgíu. Sögusviðið er þó jörðin öll og raunar einnig fjarlæg sólkerfi.
Tvær aukapersónur fylgja Yoko Tsuno í flestum ævintýra hennar. Villi (franska: Vic Video) og Palli (franska: Pol Pitron) eru annars vegar rödd skynseminnar og hins vegar fulltrúi gáska og hvatvísi í sögunum. Táningsstúlkan Monya kemur við sögu í mörgum bókanna. Hún er ættleidd frænka Yoko Tsuno, en kom í raun úr framtíðinni frá árinu 3827 og býr yfir hæfileikum til tímaferðalaga sem reynt hefur á í nokkrum sögum.
Íslensk útgáfa
Forlagið gaf út þrjár Yoko Tsuno-bækur á árunum 1985 til 1987 í þýðingu Þorvalds Kristinssonar og Bjarna Fr. Karlssonar. Bækur þessar voru nr. 12, 13 og 14 í upphaflegu útgáfunni.
Ítalska þjóðarbandalagið
Ítalska þjóðarbandalagið, Alleanza nazionale eða AN var ítalskur íhaldssamur og þjóðernissinnaður stjórnmálaflokkur. Flokkurinn var stofnaður árið 1995 af Gianfranco Fini og fyrrum meðlimum Ítölsku félagshreyfingarinnar (MSI) sem var arftaki fasistaflokksins, og íhaldssömum fyrrum meðlimum Kristilega demókrataflokksins. Merki MSI var hluti af merki nýja flokksins. Á árunum fyrir stofnun AN hafði MSI smám saman verið að breytast úr fasistaflokki í hefðbundinn hægriflokk. AN hafnaði þannig stjórnmálahugmyndum forvera sinna. Fini lýsti því yfir í heimsókn í Ísrael árið 2003 að kynþáttalög fasistastjórnarinnar á Ítalíu frá 1938 hefðu verið skammarleg. Vegna þessa sögðu Alessandra Mussolini og fleiri harðlínumenn sig úr flokknum og stofnuðu smáflokkinn Azione sociale árið 2003.
Flokkurinn bauð fram innan kosningabandalags hægriflokka, Hús frelsisins, undir forystu Silvio Berlusconi. Fini varð varaforsætisráðherra eftir kosningarnar 2001 og var utanríkisráðherra frá 2004 til 2006. Árið 2009 sameinaðist flokkurinn flokki Berlusconis, Áfram Ítalía, og myndaði Frelsisþjóðina. Margir af fyrrum meðlimum Ítalska þjóðarbandalagsins klufu sig úr Frelsisþjóðinni árið 2012 og mynduðu nýjan flokk, Bræður Ítalíu, sem viðhalda sumum af merkjum Ítalska þjóðarbandalagsins.
Lausnardagur
Lausnardagur er sá dagur sem skuldarinn á fyrst rétt til að losna undan skuldbindingu sinni með því að inna sína greiðslu af hendi. Leiði ekki annað af samningi eða landslögum er lausnardagur sami dagur og gjalddagi.
Fyrir lausnardag getur kröfuhafi sér að ósekju almennt synjað um að taka á móti greiðslu skuldara. Hins vegar er álitið að í sumum tegundum skuldarsambanda geti skuldarinn greitt sinn hluta hvenær sem er, svo sem í neytendalánum, í vaxtalausum lánum, og sömuleiðis ef handveðsali krefst þess að greiða skuld sína gegn afhendingu veðandlagsins.
Fuzhou Changle alþjóðaflugvöllurinn
alt=Mynd sem sýnir Fuzhou Changle alþjóðaflugvöllinn við Fuzhou borg, Fujian héraði í Kína.|thumb| Fuzhou Changle alþjóðaflugvöllurinn við héraðshöfuðborgina Fuzhou í Kína.
alt=Mynd sem sýnir brottfararsal Fuzhou Changle alþjóðaflugvallarins í Kína.|thumb| Brottfararsalur Fuzhou Changle alþjóðaflugvallarins.
alt=Mynd sem sýnir innritunaraðstöðu í farþegamiðstöð Fuzhou Changle alþjóðaflugvallarins í Kína.|thumb|Innritunaraðstaða í farþegamiðstöð Fuzhou Changle alþjóðaflugvallarins.
Alþjóðaflugvöllur Fuzhou Changle (IATA: FOC, ICAO: ZSFZ) (kínverska: 福州长乐国际机场; rómönskun: Fúzhōu Chánglè Guójì Jīchǎng) er flughöfn Fuzhou höfuðborgar Fujian héraðs í Alþýðulýðveldinu Kína. Þessi nútímaflugvöllur er meginflughöfn héraðsins sem býður upp á alþjóðlegar tengingar. Hann er ein mikilvægasta alþjóðlega flughöfnin í Austur-Kína og einn fjölfarnasti flugvöllur á suðausturströnd Kína.
Flugvöllurinn er staðsettur um 50 kílómetra austur af miðborg Fuzhou í Changle hverfi Zhanggang bæjar, sem gefur honum nafn. Hann er við strönd Taívansunds umkringdur hafi á þrjár hliðar.
Saga
Flugvöllurinn sem tók til starfa árið 1997, hefur vaxið hratt. Árið 2019 afgreiddi flugvöllurinn í tveimur farþegamiðstöðvum um 14.8 milljónir farþega og um 130.000 tonn af farmi.
Líkt og með flesta alþjóðaflugvelli í Kína hefur flugvöllurinn verið margoft stækkaður, enda kominn yfir getu hvað varðar farþegafjölda. Árið 2010 var ráðist í mikla stækkun flughlaðs, nýrrar farþegamiðstöðvar og fleira. Enn var ráðist í stækkun árið 2014, og aftur árið 2018 sem átti að tryggja árlega getu til flutninga á 25 milljónum farþega. Árið 2020 var síðan ráðist í stækkun sem á að skila getu upp á 36 milljónum flugfarþega á ári og um 450.000 tonn af farmi. Stefnt er að því að ljúka þeim framkvæmdum fyrir árið 2030.
Samgöngur við flugvöllinn
Snarlestar, strætisvagnar og gott vegakerfi tengja flughöfnina við miðborg Fuzhou og nærliggjandi svæði.
Flugfélög
Flugvöllurinn er safnvöllur fyrir heimaflugfélögin Fuzhou Airlines og XiamenAir sem eru þar umsvifamest. Meðal annarra flugfélaga eru Air China, China Eastern Airlines, og Hainan Airlines. Alls starfa þar 37 flugfélög.
Flugleiðir
Flugvöllurinn býður meira en 80 flugleiðir til um 50 innlendra og erlendra borga. Flestir áfangastaðir eru innan Kína, en einnig eru alþjóðaflug frá Bangkok, Kuala Lumpur, Singapúr, Taípei, Osaka, Hong Kong, Makaó, og fleiri staða.
Nuuk
thumb|300 px|Nuussuaq-hverfið í Nuuk, fjallið [[Sermitsiaq í bakgrunni]]Nuuk er hið grænlenska heiti á höfuðstað Grænlands sem á dönsku nefnist Godthåb og var þess vegna áður fyrr stundum nefndur Góðvon á íslensku. Hið opinbera nafn bæjarins, Nuuk, er frá því að Grænland fékk heimastjórn árið 1979. Nuuk þýðir „tangi“ á grænlensku. Nuuk er hluti af sveitarfélaginu Sermersooq og íbúafjöldi er um 18.000 (2019). Heimastjórn Grænlands, þing og háskóli hafa aðsetur í Nuuk.
Nuuk stendur við Davis-sund á suðvesturströnd Grænlands, á tanga þar sem tveir djúpir firðir skerast inn í landið. Má segja að bærinn skiptist í tvennt, annars vegar eldri hluta sem nefndur er "Koloniehavn" og eru þar aðallega byggingar frá 18. og 19. öld og hins vegar byggingar sem eru aðallega frá seinni hluta 20. aldar, meðal annars stór fjölbýlishús.
thumb|right|Aqqusinersuaq, aðalgatan í Nuuk Bærinn Nuuk hefur vaxið hratt. Um 1950 var íbúafjöldi einungis um 1000 manns og hefur hinn hraði vöxtur leitt til margvíslegra félagslegra vandamála.
Atvinnulífið í Nuuk einkennist af fiskvinnslu, stjórnsýslu og ferðaþjónustu. Höfnin er oftast opin allt árið og við bæinn er einnig alþjóðlegur flugvöllur.
Það var trúboðinn Hans Egede sem stofnaði Godthåb sem trúboðsstöð og verslunaraðsetur árið 1728 í umboði Danakonungs. Bærinn Nuuk stendur þar sem á tímum norrænna manna á Grænlandi var nefnt Vestribyggð og er enn mikið af leifum þess tíma að finna í grenndinni.
421 (teiknimyndasögur)
421 er nafn á belgískum teiknimyndaflokki eftir Éric Maltaite sem birtist í teiknimyndablaðinu Sval og var gefin út á bókarformi af útgáfufélaginu Dupuis. Tíu bækur voru gefnar úr á árabilinu 1984 til 1992, en áður hafði komið út ein bók árið 1983, sem er almennt ekki talin til útgáfuraðarinnar.
Sögurnar
Aðalsöguhetjan breski leyniþjónustumaðurinn Jimmy Plant, en heiti hans var sett saman úr nöfnum Jimmy Page og Roberts Plant úr hljómsveitinni Led Zeppelin. Plant ber einkennisnúmerið 421 og dregur bókaflokkurinn nafn sitt af því.
Persónu 421 svipar til kvikmyndapersónunnar James Bond og í hverri sögu bjargar hann heimsbyggðinni frá samsæri illmenna með mikilmennskubrjálæði. Samstarfmenn hans í þessum ævintýrum eru oft og tíðum gullfallegar stúlkur.
Í fyrstu sögunum fór mikið fyrir glensi og gríni, en með tímanum varð bókaflokkurinn raunsæislegri.
Íslensk útgáfa
Árið 1985 gaf Forlagið út fyrstu 421-bókina, Kuldastríðið (franska: Guerre Froide) í þýðingu Þuríðar Baxter. Ekki varð framhald á útgáfunni.
Seglið
thumb|right|Seglið á stjörnukorti. Seglið (latína: Vela) er stjörnumerki á suðurhimni. Það inniheldur reginþyrpingu í um 870 milljón ljósára fjarlægð. Í fornöld var Seglið hluti af stjörnumerkinu Argóarfarinu (Argo Navis) sem franski stjörnufræðingurinn Nicolas Louis de Lacaille skipti í þrennt árið 1752: Seglið, Skutinn og Kjölinn. Bjartasta stjarna stjörnumerkisins er fjölstirnið Gamma Velorum.
Fear Factory
thumbnail|Fear Factory í Þýskalandi árið 2015. thumbnail|Burton C. Bell, söngvari FF. thumbnail|Dino Cazares gítarleikari FF. Fear Factory er bandarísk þungarokkshljómsveit sem var stofnuð árið 1990. Sveitin hefur verið kennd við stílana groove metal, industrial metal,dauðarokk og nu-metal. Textar hljómsveitarinnar fjalla einkum um tækniþróunina og að hún eigi eftir að koma mannkyninu í koll, að mannkynið verði úrelt og vélarnar taki við. Einkenni tónlistarinnar er hraður trommu- og bassataktur ásamt aggressífum öskurtón.
Árið 2020 hætti söngvarinn, Burton C. Bell og hélt sig við sólóband sitt, Ascension of the Watchers. Gítarleikarinn Dino Cazares ákvað að halda áfram með hljómsveitina og fundu nýjan söngvara.
Trumbubassi
Trumbubassi (drum and bass) er tegund raf-danstónlistar. Stefnan einkennist af hröðum trommutakti og þungri bassalínu.
Íslenski tónlistarmaðurinn Futuregrapher semur undir áhrifum þessarar stefnu.
Fjórtán fóstbræður - Fjórtán fóstbræður
Fjórtán fóstbræður - Fjórtán fóstbræður er 33 snúninga LP hljómplata gefin út af SG - hljómplötum árið 1984. Á þessari tvöföldu safnplötu flytja Fjórtán fóstbræður öll sín bestu lög. Elly Vilhjálms syngur með fóstbræðrum í syrpum 11 og 15. Hljóðritun fór fram hjá Ríkisútvarpinu 1964 og 1965. Stereó-hljómi var bætt inn á endurútgáfu á báðum plötum. Litgreining, textasetning og prentun umslags: Prisma. Ljósmynd á plötuumslagi: Gunnar Hannesson.
Smárar
Smárar er samheitið yfir tegundirnar í smáraættkvísl (Trifolium á Latínu er tres "þrír" + folium "blað"), sem samanstendur af um 300 tegundum jurta í Ertublómaætt (Fabaceae). Ættkvíslin hefur heimsútbreiðslu; mesti fjölbreitileiki hennar er í tempruðum svæðum norðurhvels, en margar tegundir finnast einnig í Suður-Ameríku og Afríku, oft á hálendi á hitabeltissvæðum. Þeir eru smávaxnir einæringar, tvíæringar, eða fjölæringar. Smárar geta verið sígrænir. Blöðin eru þrískift, sjaldar 4-, 5- eða 6-skift, og blómin eru mörg saman í stórum, egglaga eða hnöttóttum kolli; rauð, bleik, hvít eða gul. Fræin eru í belgjum, 1 til 4 í hverjum. Aðrar skyldar ættkvíslir sem einnig eru nefndar smárar eru Melilotus (Steinsmári) og Medicago (Refasmárar).
Ræktun
Nokkrar tegundir smára eru mikið ræktaðar sem fóðurplöntur. Þar sem smárar eru í sambýli við niturbindandi gerla eru þeir einkar æskilegir í ræktun á beitilöndum og ökrum. Eru gerlarnir einkum af ættkvíslunum Rhizobium og Bradyrhizobium.
Helstu smárar á Íslandi eru; Hvítsmári (Trifolium repens) og Rauðsmári (Trifolium pratense). Hvítsmári er vinsæll fyrir nokkra hluti; hann sprettur aftur eftir endurtekinn slátt, hann er næringarríkur fyrir búfénað, hann vex vel í mismunandi jarðvegi og bætir hann með hjálp niturbindandi baktería í rótum.
Býflugnabændur njóta góðs af smára þar sem hann er ein af betri uppsprettum blómasafa (nektar) fyrir alibýflugur.
Trifolium repens, hvítsmári, er fjölær tegund sem er algeng á vallendi og túnum á láglendi. Blómin eru hvít eða bleikleit og verða brúnleit og niðursveigð við þroska. Túnsmári (Trifolium hybridum), er fjölæringur sem var tekinn til ræktunar snemma á 19 öld og hefur ílenst víða um heim. Blómin eru hvít eða rauðleit. (Trifolium medium), Skógarsmári, er skriðull fjölæringur með hlykkjóttum stönglum og rauðleitum blómum. Það er verið að kanna möguleika á kynblöndun hans og rauðsmára (T. pratense) til að mynda langlífa ræktunarjurt.
Valdar tegundir
Ættkvíslin Trifolium hefur nú 245 viðurkenndar tegundir:
2038
Árið 2038 (MMXXXVIII í rómverskum tölum) verður í gregoríanska tímatalinu almennt ár sem byrjar á föstudegi.
Fyrsti maí
thumb|Mynd úr Harper's Weekly frá 1886 af Blóðbaðinu á Haymarket í Chicago. Fyrsti maí, einnig kallaður verkalýðsdagurinn er alþjóðlegur baráttudagur verkalýðsins. 1889 hittust fulltrúar (annarra) alþjóðasamtaka kommúnista á ráðstefnu í París, í tilefni af því að hundrað ár væru liðin frá því að Parísarbúar tóku Bastilluna. Þar var ákveðið að gera fyrsta maí að baráttudegi hreyfingarinnar.
Þessi tiltekni dagur var valinn meðal annars til að minnast blóðbaðsins á Haymarket í Chicago í Bandaríkjunum þremur árum áður. Á Íslandi var fyrsta kröfugangan á fyrsta maí gengin 1923 og hefur dagurinn verið löggiltur frídagur á Íslandi síðan 1966.
Í Bandaríkjunum og Kanada er haldið upp á verkalýðsdag (Labor Day) fyrsta mánudag í september. Hugmyndin um að heiðra verkamenn á þennan hátt var sett fram í Bandaríkjunum árið 1882 og fyrstu lagaákvæðin voru sett þar árið 1887. Í Ástralíu og Nýja-Sjálandi er haldið upp á verkalýðsdag í október.
Eldri hefðir
1. maí sem hátíðisdagur rekur uppruna sinn allt aftur til heiðni en þar markaði hann endalok vetrar og upphaf sumars og í skandinavíu var haldið upp á 1. maí sem sumardaginn fyrsta. Eftir að kristni komst á helgaði kirkjan þennan dag dýrlingnum Valborgu sem var ensk prinsessa, trúboði og abbadís í Þýskalandi. Svíar halda ennþá upp á Valborgarmessu, en þó kvöldið fyrir 1. maí.
Tenglar
Almanaksskýringar Þorsteinn Sæmundsson, á vef Almanaks Háskóla Íslands, síðast breytt 24. 9. 2010
Ragnheiður Torfadóttir
Ragnheiður Torfadóttir (f. 1. maí 1937) er fyrrverandi kennari í latínu og grísku við Menntaskólann í Reykjavík. Hún gegndi stöðu rektors MR 1995 - 2001, fyrst kvenna.
Haukdælir
Ekki er fullvíst hvenær Haukdælir höfðu náð öllum völdum í Árnesþingi en það hefur verið á 11. öld eða snemma á 12. öld og samsvaraði valdasvæði þeirra nokkurn veginn Árnessýslu eins og hún er nú. Á Sturlungaöld voru þeir ein af fáum áberandi valdaættum í landinu og voru lengst af í bandalagi við Ásbirninga gegn Sturlungum.
Lán til afnota
Lán til afnota er þegar lánveitandi lánar öðrum verðmæti í takmarkaðan tíma án þess að krefjast endurgjalds. Í íslenskri dómaframkvæmd hefur endurgjaldið verið túlkað þannig að lánveitandinn má ekki spyrja neins af lánþega í tengslum við lánið, jafnvel þótt það sé eingöngu örlítið viðvik.
Í 16. kafla þjófabálks Jónsbókar er kveðið á um að aðilinn er nýtur hagsbóta af lánveitingunni beri áhættuna af því að verðmætið tapist eða skemmist. Þar má finna undantekningu um að þetta gildi ekki af lántakinn ferst með verðmætinu, en þar væri álitið að hann hafi varið það með lífi sínu.
Þorvaldur Gissurarson
Þorvaldur Gissurarson (d. 1. september 1235) goðorðsmaður í Hruna var íslenskur höfðingi á 12. og 13. öld. Hann var af ætt Haukdæla, sonur Gissurar Hallssonar í Haukadal og Álfheiðar Þorvaldsdóttur konu hans. Bræður hans voru Hallur ábóti á Helgafelli og í Þykkvabæ og Magnús biskup í Skálholti. Þorvaldur bjó í Hruna í Hrunamannahreppi frá 1182 og var helsti leiðtogi Haukdæla á fyrsta fjórðungi 13. aldar.
Þorvaldur var prestvígður og árið 1225 eða 1226 stofnaði hann með tilstyrk Snorra Sturlusonar Ágústínusarklaustur í Viðey. Hann varð sjálfur kanúki þar og stýrði klaustrinu til dauðadags 1235.
Þorvaldur var tvíkvæntur. Fyrri kona hans var Jóra, dóttir Klængs Þorsteinssonar biskups, og áttu þau fimm syni. Einn þeirra var Björn, fyrri maður Hallveigar Ormsdóttur, sem síðar giftist Snorra Sturlusyni. Annar var Teitur Þorvaldsson lögsögumaður í Bræðratungu. Síðari kona Þorvaldar var Þóra yngri, dóttir Guðmundar gríss Ámundasonar, allsherjargoða á Þingvöllum (d. 22. febrúar 1210). Sonur þeirra var Gissur Þorvaldsson.
2039
Árið 2039 (MMXXXIX í rómverskum tölum) verður í gregoríanska tímatalinu almennt ár sem byrjar á laugardegi.
Katalónska húsið á Íslandi
Katalónska húsið á Íslandi var stofnað í Reykjavík á Íslandi þann 10. júlí 2008 og heitir á katalónsku Casal Català a Islàndia. Þann 18. nóvember 2008 var félagið viðurkennt opinberlega af katalónsku héraðsstjórninni sem katalónskt félag starfrækt erlendis.
Stofnun
Félagið var stofnað af Xavier Rodríguez. Hann skrifaði samþykktir félagsins og leituðu að stofnmeðlimum, bæði katalónskum og öðrum áhugamönnum um Katalóníu. Og með þessu var fyrsta Katalónska félagið stofnað á Íslandi.
Tilgangur
Aðal tilgangur félagsins er að kynna bæði tungumál og menningu Katalóníu á Íslandi. En frá stofnun félagsins hefur helsta markmið þess verið að Katalónar og aðrir áhugamenn um Katalóníu á Íslandi hittist og njóti katalónskrar menningar og samskipta hvert við annað.
Félagar
Nú eru 19 félagar skráðir í félagið og eru það bæði Katalónar, Íslendingar og fólk frá öðrum héruðum Spánar. Katalónska húsið er opið fólki frá öllum menningarheimum, trúarbrögðum og þjóðernum.
Shadi Bartsch
thumb|right|Shadi Bartsch Shadi Bartsch (fædd 17. mars 1966) er Ann L. and Lawrence B. Buttenwieser-prófessor í fornfræði við Chicago-háskóla. Hún kenndi áður við Kaliforníuháskóla í Berkeley og Brown-háskóla, þar sem hún gegndi stöðu W. Duncan MacMillan II-prófessors í fornfræði 2008 – 2009.